Începutul de primăvară i-a găsit pe karateka CS Phoenix Bacău acolo unde le stă cel mai bine: pe podium. De data aceasta, podiumul a fost cel al Cupei Sentoki.
Ajunsă la cea de-a opta ediție, competiția organizată de CS Toratoshi Iași sub egida Federației Române de Karate Isshinryu și Kobudo a reunit pe 2 martie, la Polivalenta ieșeană, un număr de 300 de karateka de la 18 cluburi.
CS Phoenix Bacău s-a prezentat cu 32 de sportivi care au concurat la kumite și kata individual, elevii antrenorilor Lumința Dan, Darius Dimfote și Rebeca Dimofte trecându-și în palmares 31 de medalii, grosul fiind în proba de kumite.
"Suntem foarte mulțumiți de sportivii noștri, care s-au comprtat exemplar, dovedind că pot ajunge unde și-au propus prin concentrare, multă muncă, precizie, agilitate, mișcări și tehnici spectaculoase. Mulțumim organizatorului sensei Florin Budeanu pentru invitație și buna desfășurare a competiției, după cum ținem să mulțumim cu recunoștință și părinților care îi susțin pe copii să urmeze calea artelor marțiale", a declarat sensei Luminița Dan.
Kumite
Locul 1: Sara David, Eduardo Munteanu, Miruna Moldoveanu, David Colceru, Sofia Popa, Sara Henni, Ana Maria Cucu, Vlăduț Roșu, Andrei Ungureanu, Luca Pruteanu.
Locul 2: Mara Pitirici, Cătălina Panoschi, Narcis Pitica, David Petrea, Ștefan Titu, Diana Vișan.
Locul 3: Anastasia Bocor, Georgiana Ungureanu, Larisa Axintoi, Ștefania Brașoveanu, Rareș Bazon, Teodora Iliescu, Ioana Ciobanu, Adrian Bârca, Bianca Măriuț, Luca Albu, Leonardo Ghența Vereș.
Kata
Locul 1: Vlad Alexiu, Ana Maria Cucu.
Locul 2: David Petrea.
Locul 3: Georgiana Ungureanu.